
TENTAMEN  INAUGURALE 


quaedam  de 

OPIO 


COMPLECTENS. 


AUCTORE  ROBERTO  CHAFFEY. 


Ex  plurimis  rebus,  quae  materiam  medi- 
cam constituunt  ad  morborum  levamen  at- 
que medelam,  nulla  fortasse  proponi  potest, 
magis  digna  summa  uniuscujusque  medici 
attentione,  sive  ad  fi’equentem  ejus  usum, 
sive  ad  validam  ejus  potestatem,  in  corpus 
humanum  spectas,  quam  Opium.  Diu  no- 
tum est,  et  inter  plerosque  hujus  aevi  auc- 
tores, constat,  in  fere  omnibus  morbis,  qui- 
bus genus  humanum  obnoxium  est,  pau- 
cissimis tantum  exceptis,  utile  esse,  aliquo 
saltem  mali  tempore,  ac  si  non  per  se,  certe 
cum  aliis  medicamentis  conjunctum.  Con- 


A 

tra  quoque  effectus  perniciosi,  qui  oriantur 
ex  alieno  ejus  usu,  quin  et  lethales,  si  nimia 
copia,  aut  casu,  aut  ad  vitam  extinguendam 
sumptum  fuerit,  haud  minus  hanc  rem  pe- 
nitus cognoscere  medicos  jubent. 

Haec  animo  reputanti,  mihi  visum  est 
opium  seligere,  de  quo  scriberem  in  tenta- 
mine meo  inaugurali. 

Pauca  praefatus  de  compositione  ejus 
chemica,  in  animo  est,  quantum  brevitas 
tentaminis  hujusmodi  sinat,  primo  de  iis 
disserere,  quae  ad  opium  morborum  reme- 
dium, dein  de  iis,  quae  ad  idem  malorum  in 
corpore  causam,  attinent. 


DE  COMPOSITIOJilE  OPII  CHEMICA. 

Opium,  praeter  multa  materiaegenera  ei 
cum  aliis  plurimis  vegetabilibus  communia, 
tria  continet  principia  sibi  propria,  sive  quae 

saltem  non  hactenus,  in  ceteris  naturae  par- 
tibus, detecta  sunt. 

Principia,  ei  cum  aliis  multis  communia, 
sunt  Extractiva,  Mucus,  Fecula,  Resina,  Ole- 
um fixum,  Caoutchoucum,  Substantia  vege- 
to-aiiimalis,  Fibrarum  vegetabilium  reli- 
quiae. Principia,  ei  propria  sunt  Morphia, 
Acidum  Meconicum,  et  Narcotina  sive  Sal 
Opii. 

Morphia  principium  alcabnum  est,  iis 
simile  quae  nuper  detecta  sunt,  in  Cinchona, 
Belladonna,  Nuce  vomica,  aliisque  pluribus 
substantiis  vegetabilibus.  Non  secus  ac 
cetera  hujusmodi  principia,  crystallina  est, 
vix  solvi  in  aqua  potest,  facilius  in  alcohole, 
aethere,  oleisque,  salesque  medios  cum  aci- 
dis efficit. 

Comparari  potest,  a solutione  opii  aquosa, 
Ammoniam,  aut  Magnesiam  addendo,  aut 
ab  opio  soluto  in  acido  acetico  diluto,  si  am- 
moniae  carboiias  adjectus  fuerit.  Elementa 
ejus  ultima  sunt  Oxy genium, Hydrogenium, 

Carbonium,  atque  Nitrogenium.  In  Opio 
existere  videtur,  cum  acido  meconico  con- 
juncta. Morphia  sumpta  pura,  quoniam 
parum  in  ventriculi  humoribus  solvi  potest, 
non  magnopere  animale  afficit  corpus.  So- 
luta in  alcohole,  oleo,  aut  in  acidis  videtur 
ex  experimentis  quaeSERTUERNER  instituit, 
haud  parum  validior  esse  quam  opium. 

Acidum  meconicum  materia  crystallizata 
est,  colore  albido,  quae  facile  in  aqua,  et  alco- 
hole solvi  potest,  admoto  igne  liquescit,  dein 
sublimatur ; colorem  rubrum  praebet,  mix- 
tum cum  iis  ferri  salibus,  qui  peroxidum 
continent ; sales  efficit  cum  potassa,  soda,  et 
calce  conjunctum. 

Tertia  materia,  opio  propria,  Narcotina  no- 
minatur, et  etiam  opii  sal,  sive  Gallice  Sei 
“ de  Derosne”  a nomine  ejus  Chemici  qui 
primus  eandem  detexit.  Multum  dubitatur, 
an  haec  sit  principium  distinctum.  Sertder- 
her  putabat  eam  morphiae  meconiatem  esse. 
Experimenta  vero  quae  Robiquet  instituit 

lianc  conjecturam  auferunt,  ostenduntque, 
ut  videtur,  narcotinum  principium  esse,  om- 
nino, a morpliia,  acidoque  meconico  diver- 
sum. Ille  chemicus  reperit,  narcotinam  pos- 
se extrahi  ex  opio,  per  aetherem,  et  alcohol ; 
et  postea,  aequam  morphiae  copiam  ex  eo- 
dem opio  posse  comparari,  ac  si  nihil  ejus- 
modi factum  fuerit. 

Quum  jam  ad  ea  ventum  est,  quae  ad  o- 
pium  morborum  remedium  attinent  ; pri* 
mum  proponam,  quaedam  de  effectibus  e- 
jus  generalibus  in  corpus,  dein  de  modo  ope- 
randi pauca  dicam,  tum  ad  morbos  praeci- 
puos enumerandos,  in  quibus  usurpatur  pro- 
cedam. 

DE  EFFECTIBUS  OPII  GENERALIBUS. 

Opii  effectus  in  corpus  humanum,  non  se- 
cus ac  aliorum  multorum  medicamento- 
rum, admodum  variat,  pro  rebus  variis : qua- 
rum praecipuae  sunt : 1.  Quantitas  sumpta 

2.  Modus  quo  in  corpus  pervenit ; 3.  Cor- 
poris conditio ; 4.  Idiosyncrasia. 

Quantitas. — Parva  opii  copia,  in  sanum 
corpus  recepta,  effectus,  quales  a stimulanti- 
bus rebus,  ut  bene  notum  est,  oriuntur,  pul-  ^ 
sus  frequentia  et  vis  augetur,  corporis  calor 
major  fit,  sitis  urget,  homo  auctum  tum  an- 
imi tum  corporis  vigorem  sentit,  sudor  ali- 
quando elicitur,  quem  in  nonnullis  corpo- 
ribus cutis  pruritus  comitatur,  quin  et  erup- 
tio miliariae  similis,  ex  opio  sumpto,  non- 
nunquam  excitata  est : ^ ceterae  secretiones 
excretionesque  plerumque  parciores  fiunt. 
Hos  excipiunt  effectus,  languor,  infirmitas- 
que functionum  vitalium,  atque  animalium. 
Ex  multis  auctoribus,  fide  atque  attentione 
dignis,  compertum  habemus.  Tureas,  inco- 
lasque orientalium  regionum,  opium,  prop- 
ter dotes  ejus  exhilarantes,  usurpare  ebrie- 
tatis causa,  et  consuetudine,  ad  sumendam 
magnam  ejus  copiam  valere.  Si  majori  co- 
pia sumptum  est,  effectus  ejus  nai’Cotici 


* Tralles,  Usus  Opii,  Vol.  I.  p,  158. 

maxime  conspicui  sunt^qn^Etitas  ejus  satis 
magna,  corporis  functiones  impedit,  som- 
numque affert ; si  maxima  quantitate,  deli- 
rium ferox,  aut  coma,  dein  spiritus  difficul- 
tas, tandemque  le|hum  accedunt. 

2*^°,  3lodus  quo  in  corpus  pervenit. — Plu- 
rima experimenta,  in  bestiis  instituta,  mon- 
strant, extra  omne  dubium,  opium  in  aqua 
solutum,  vulneri  impositum,  citius,  validius- 
que  corpus  afficere,  quam  si  in  ventriculum 
sumeretur  quod  adhuc  magis  fit,  ubi  ea  so- 


* Bestiae  quaedam,  praecipue  istae  quae  herbis  pas- 
cunt, opio  in  ventriculum  recepto,  vix  tandem  affici  vi- 
dentur. Hujusmodi  exemplum,  mihi,  effectus  opii  va- 
riis modis  in  corpus  introducti,  indaganti,  obvenit.  Cu- 
niculum feci  devorare  drachmam  opii  cum  aqua  in  mag^ 

ma  tritam.  Nil  praeter  aliquid  soporis  concitatum  est  j 

« 

post  paucos  dies,  drachmae  duae  eodem  modo  sumptae 
sunt,  sed  bestia  nil  incommodi  inde  tulit.  Opium  for- 
san in  his  exemplis  concoquitur’,  atque  ita  innoxium  red- 
ditur. Veruntainen  drachmam  infusi  opii  (opii  3i  ad 
aq.  §i.)  in  telam  cellulosam  ejusdem  cuniculi  femoris 
injecta,  vix  eum  malo  affecit.  Hac  bestiae  igitur,  opii 
actioni,  aliquatenus  saltem,  resistere  videntur. 

Jutio  in  venam  magnam,  ut  jugularem  ex- 
ternam, infusum  sit,  ita  ut  multo  minor 
ejus  quantitas,  vitam  extinguat. 

3.  Corporis  conditio» — 1|^  nonnullis  mor- 
bis, ut  Tetano,  Hydrophobia,  Mania,  aliisque, 
magna  opii  copia,  nullo  corporis  detrimen- 
to, et  aliquando  nullo  effectu  manifesto,  su- 

. mi  potest,  cujus  dimidia  pars,  minus  ve,  soli- 
ta corporis  conditione,  hominem  perimeret. 

4.  Idiosyncrasia. — In  hoc,  sicut  in  aliis 
nonnullis  medicamentis  validis,  fit,  ut  ex 
aliqua  ignota  hominis  constitutione,  ne  mi- 
nima quidem  quantitas  assumi  possit,  quin 
symptomata  maxime  terrentia  oriantur. 
Feminam  novi,  quae  quoties  granum  unum, 
dimidiumve  opii  sumpsisset,  vel  vomitu,  vel 
indiciis  febris  molestis,  per  haud  pai'vum 
spatium  perstantibus  vexabatur ; cutis  calore 
simul  aucto,  eademque  arida  facta,  siti,  do- 
lore capitis,  vigilia,  cum  lingua  albida,  ur- 
gentibus ; qui  effectus  oriri  solebant,  etiamsi. 

(ut  saepenumero.  lentabatur),  opium  cum 
aliis  conjunctum  erat  medicamentis. 

DE  MODO  OPERANDI. 

Ad  modum  detegendum,  quo  opium  pro- 
xime afficiat  corpus  animale,  Physiologi  cla- 
rissimi, tum  antiquiores,  tum  recentiores 
operam  contulerunt : et  eorum  diligentiae 
debemus,  plurima  magni  momenti  experi- 
menta in  variis  animalibus,  ad  hanc  rem 
comperiendam,  inter  quorum  praecipua  me- 
morare oportet,  ea  quae  Haller,  Alston, 
Monro,  Whytt,  Crumpe,  Wilson  Phi- 

» * 

Lip,  atque  Orfila  fecerunt.  'V arias  atque 
contrarias  antiquorum  opiniones,  de  hac  re, 
proponere  longum  esset ; quare  siquis  eas- 
dem discere  optaret,  opusculum  Doctoris 
Crumpe*  evolvat. 

Sed  incipiendum  est,  ab  opinione  quam  Ce- 

* Inquiry  into  the  Nature  and  Properties  of  Opium. 

leberrimus  Cullen*  de  opii  actione  tenuit. 
Ei  sententia  erat,  quandam  corpori  animali 
inesse  potestatem,  cui  nomen  Vis  Medicatrix 
Naturae  imponitur,  quae  effectibus  abcujus 
noxiae  causae,  corpori  admotae  repugnaret : 
omnia  narcotica,  ut  illi  placuit,  id  agunt  ut 
vires  vitaeimminuantur:  quoties  eadem  mag- 
na copia  sumpta  sint,  eum  effectum,  quem 
petunt,  gignere  posse ; et  inde  indicia  ex- 
haustae potestatis  in  corpore  oriri.  Siquando 
vero  minori  quantitate  in  ventriculum  per- 
venerint, Vim  Medicatricem  naturae  seu  po- 
testatem conservatricem,  ad  eorum  effectibus 
repugnandum  valentem  concitari,  et  signa 
auctae  in  corpore  actionis  inde  afferri.  Nar- 
cotica igitur  directe  sedare  et  indirecte  sti- 
mulare corpus.  Dr  Brown|  contra,  putavit 
narcotica  stimulantia  esse,  facillime  per  cor- 
pus diffundenda ; et  phaenomena,  quae  inde 
oriuntur,  hoc  modo  explicanda  voluit : “ It 
“ is  the  necessary  effect  of  stimulant  opera- 
“ tions  to  produce  for  a time  increased  ac- 


* Muurax’s  Matevia  Medica,  p.  139. 
]'  Ibid. 

‘‘  tion  ; but  as  this  is  attended  vvith  a dimi- 
“ nution  of  vital  power,  the  excitement  soon 
“ ceases,  and  diminished  action  succeeds. 
“ These  efFects  are  proportional,  partly  to 
“ the  absolute  force  of  the  exciting  power, 
“ and  partly  to  the  rapidity  with  which  it 
“ operates.  If  sufficiently  strong,  and  at 
“ the  same  time  it  be  diffusible  and  tran- 
“ sient  in  its  operation,  the  excitement  it 
“ produces  is  quiekly  raised  to  its  highest 
point,  and  is  as  quiekly  followed  by  pro- 
“ portional  languor  and  diminished  action. 
“ Hence  narcoties  were  considered  as  di- 
“ rectly  stimulant,  and  indirectly  sedative.” 

Dr  WiLSON  Philip,*  experimentis  quae 
Alston,  Whytt,  Monko  aliique  institu- 
erunt enumeratis,  iisque  a seipso  factis  re- 
putatis, colligit  effectus  opii  in  corpus,  sub 
his  capitibus  comprehendi  posse. 


* Experiruental  Essay  on  the  manner  in  which  Opium 
acts  on  the  Living  Animal  Body,  p.  97. 


12 


DE  OPIO. 


1.  Actio  ejus  in  nervos  partis  cui  admo- 
tum fuerit. 

2.  Effectus  ejus  in  cor,  atque  vasa  san- 
guifera. 

3.  Effectus  quos  praestat  cerebro  proxi- 
me admotum. 

I 

Sed  quoniam  neque  occasio  postulat,  ne- 
que hiijus  tentaminis  propositum  sinit,  ut 
fusius  de  opinionibus  Physiologorum  dis- 
seram, conclusiones,  quae  mihi  videntur 
praecipuae,  ex  eorum  scriptis  colligendas 
tantummodo  proferam. 

Experimenta  plerorum  que  physiologo- 
rum, commonstrare  videntur,  opium  in  cor- 
pus agere  maxime  per  absorptionem.  Quod 
patet,  non  modo  ex  testimonio  experimen- 
torum analyticorum  et  syntheticorum,  sed 
etiam  ex  eo  quod  compertum  est,  actio- 
nem gus  eo  majorem  esse,  quo  grandior 
sit  vis  absorbendi  in  parte,  cui  admota 
fuerit. 


I 

Effectus  opii  igitur  ad  duo  capita  redigi 
possunt. 

A.  Ad  effectus  in  cerebrum  et  genus  7ier- 
vosum. 

S.  Ad  effectus  in  fibras  musculosas. 

A,  Prioris  generis,  bene  nota  actio  quam 
opium  in  sensum  et  volitionem  edit,  exem- 
pla sunt. 

B.  Dr  WiLsON  Philip  putat,  effectum 
opii  in  fibras  musculosas,  similem  esse  acri- 
um atque  irritantium  effectibus.  Sed  huic 
opinioni  assentire  nolo  ; videtur  enim  mus- 
culi irritabilitatem  multo  citius  extinguere, 
quam  fieri  potuit  ex  nimio  stimulo 


* Doctores  Monro,  Wilson  Philip,  aliique  ostenderunt 

opium  interiori  cordis  aut  intestinorum  parti  admotura,  ea 

/ 

protinus  paralysi  afficere  j exteriori  parti  eorundem  ad- 
motura, eundem  effectum  non  edere  j quod  Nysten  in 
cerebro  quoque  observavit.  Haec,  hoc  modo,  ut  videtur, 
explicanda  suntj  in  priori  exemplo,  partes,  dc  quibus 

DE  MORBIS  IN  QUIBUS  OPIUM 
ADHIBETUR. 

Ex  effectibus  opii  jam  propositis,  quo- 
dammodo saltem  colligi  potest,  quot  sint 
morbi,  et  quae  eorum  sit  natura,  in  quibus 
idem  pro  medela  aut  levamine  usurpa- 
tur. 

Ad  dolorem  sublevandum,  ad  sensum 
justo  acutiorem  imminuendum,  ad  actiones 
inordinatas  compescendas,  ad  somnum  conci- 
liandum atque  ad  evacuationes  nimias  cohir 
bendas,  medici  opio  plerumque  utuntur.  In 
enumerandis  morbis  in  quibus  opium  usur- 
patur, eo  prope  ordine  utar,  quem  Nosologia 
Doctoris  CuLLEN  suggerit. 


agitur,  perfectius  medicamento  imbuuntur,  quia  per  ea- 
rum substantiam,  vasis,  quae  ad  internam  tendunt  partem, 
vehitur* 

IN  INTERMITTENTIBUS. 

Opium  diu  adhibitum  est  ad  intermitten- 
tium curationem  : Doctores  Lind*  vero,  et 

i 

TaOTTERt,  primi  docuerunt  quantum  pro- 
sit, et  ipsi,  magno  cum  profectu,  idem  usur- 
parunt. Uterque  autem  horum  medicorum, 
modo  aliquantum  diverso  opium  adhibuit. 
Doctor  Lind  solitus  est  dare  opiatum  me- 
dicamentum, hora  dimidia  post  caloris  tem- 
pus inceptum  : affirmatque,  se  hoc  modo 
praecepisse  in  trecentis  aegris  et  supra,  et 
raro  non  multum  profuisse.  Opium,  illo 
auctore,  paroxysmum  mitigat,  breviusque 
reddit,  dolorem  capitis  mitigat,  calorem  cor- 
poris temperat,  sudorem  copiosum  elicit, 
somnumque  salutarem  conciliat.  Doctor  ' 
Trotter,  ut  videtur,  primus,  opio  usus  est 
ante  paroxysmum,  quo  ne  incideret  prohi- 


* £ssay  on  the  Discases  of  Europcans  in  Hot  Climates. 
t Medicina  Nautica,  p.  519. 

beretur : et  remedium  illi  videtur  prospere 
cessisse. 

Indicia  vero  inflammationis,  atque  alvus 
astricta,  fortasse  prohibere  debent,  et  verum 
est  quod  Doctor  Trotter  scripsit : “ There 
“ are  certainly  however,  intermittents  to  be 
“ met  with,  where  bleeding  and  purging  are 
“ indispensible,  and  the  use  of  both  opium 
“ and  bark  will  be  found  more  eflectual 
“ after  these  evacuations. 


IN  FEBRIBUS  CONTINUIS. 


In  omnibus  febribus  asthenicis,  opium 
olim  plurimum  adhibebatur  ; hodie  autem, 
inter  peritissimos  constat,  non  sumendum 
esse,  nisi  in  ultimis  morbi  diebus,  nisi  cum 
aliis  medicamentis  conjunctum  fuerit,  quae 
prohiberent  ne  alvum  constringat,  corpus- 
que nimis  excitet.  Quum  jam  morbus  diu 
perstiterit,  utilissimum  est,  ad  quaedam  me- 
dendi concilia  absolvenda. 

1.  Ut  corpus  excitet  parva  copia  saepe 
iterata  et  cum  vino  sumptum. 

2.  Ut  somnum  conciliet  majore  copia 
datum. 

3.  Ut  irritationem  sedet. 

4.  Ut  profluvia  inordinata  compescat. 

Inter  initia  vero  febrium,  post  venaesectio- 
nem  aliasque  exinanitiones  idoneas,  opium, 
cum  sub-muriate  hydrargyri  conjunctum, 
non  secus  ac  in  aliis  morbis  inflammationem 
habentibus,  multum  a Armstrong* 
laudatur  : ille  autem  prohibet  quoties  indi- 
cia testantur  cerebri  inflammationem,  quia 
tum  alvus,  plerumque  maxime  torpet. 

Dr.  Mason  Good  f opinatur  opium  cam- 
phora  sumptum  minus  turbare  cerebrum  et 
somnia  creare,  quam  per  se ; affirmat  etisun 


* Pi^actical  Illustrations  of  Typhus  and  other  Diseases, 

■ ; . ' ( I j " t 

page  155.  Second  Edition. 
t Study  of  Medicine,  Vol.  II.  p.  212. 

melius  junioribus  quam  iis  mediae  aetatis 
convenire. 


IN  PHLEGMASIIS, 


Quum  hic  morborum  ordo  plerumque  fe- 
brem comitem  habeat  cum  aucta  vasorum 
actione,  opium  a plerisque  alienum  habetur, 
quia  valet  ad  augendam  cordis  actionem.  A 
Doctoribus  Roberto  Hamilton*  vero  et 
Armstrong,  multum  laudatur  in  plurimis 
acutis  morbis  cum  sub-muriate  hydrargyri 
conjunctum,  ut  aequilibrium  circuitus  san- 
guinis restituatur. 

Haud  improbabile  est,  Morphiam,  quippe 
quae  dotes  sedativas,  ,sine  stimulantibus  opii 
dotibus  possideat,  submotis  febris  indiciis 


♦ Hamilton’s  (of  Lynn  Regis)  Letter  to  Dr.  Dun- 
CAN,  Medical  Comment.  Vol.  IX.,  p.  I91. 

per  commoda  remedia,  si  dolor  et  irritatio 
adhuc  urgerent  ad  somnum  promovendum, 
utiliorem  fore. 

In  hoc  ordine,  plures  sunt  morbi.  Rheu- 
matismus nempe,  Podagra,  et  Ophthalmia, 
in  quibus,  opium,  potissimum  laudatur. 

V 

s 

In  Rheumatismo  acuto,  quum  jam  inflam- 
mationis signa  subacta  fuerint,  ad  opium 
confugitur  quod  dolorem  levet  somnumque 
conciliet.  In  chronica  hujus  mali  specie, 
aliis  praeterea  consiliis  sumitur  ; pro  diapho- 
retico, cum  pulvere  antimoniali  aut  ipeca- 
cuanha ; et  externis  partibus  imponitur  si- 
mul cum  linimentis  stimulantibus  ad  dolo- 
rem mitigandum. 

In  Podagra  regulari,  opium,  a plerisque 
auctoribus  rejicitur  propter  dotes  ejus  sti- 
mulantes, et  quia  alvum  astringit.  Dr.  Scu- 
DAMORE  * vero  suadet  adhibendum  esse  in 


* On  Gout,  p.  223. 

multis  exemplis  ad  dolorem  auferendum, 
qui,  ut  ille  affirmat,  non  modo  cor  vasaque 
stimulat,  sed  etiam  affectae  partis  arteriolas. 
Monet  autem  inflammationem,  si  vehemens 
sit,  alvique  duritiem  submovendas  esse  pri- 
usquam assumetur.  In  podagra  retroce- 
dente magnopere  prodest,  et  quidem  in  hoc 
malo,  ei  maxime  confidendum  est.  Dr  Cul- 
LEN  * haec  dixit,  “ In  a case  of  the  gout  in 
“ the  stomach,  I have  by  degrees  gone  to 
“ the  dose  of  ten  grains  twice  a day ; and 
‘‘  when  the  disease  was  overcome,  the  opium 
“ was  gradually  diminished,  till  in  the 
“ course  of  two  or  three  weeks,  it  was  none 

at  all ; and  in  all  this  no  harm  appeared  to 
“ be  done  to  the  system.” 

In  forma  Ophthalmiae  chronica,  vinum 
opii  maxime  utile  esse  Celeberrimus  Wake 
proposuit  in  opere  suo  eximio  de  oculi  mor- 
bis ; in  quo  libro  plura  memorantur  exem- 
pla, in  quibus  magno  cum  commodo  adhibi- 


* Materia  Medica,  p.  262. 

tum  est.  Ille  auctor  dicit  se  hoc  remedium 
usurpare,  praecipue  in  iis  exemplis,  ubi  a 
diuturnitate  inflammationis  vascula  tuni- 
cae conjunctivae  non  modo  dilatata  fuerunt, 
sed  etiam  relaxata  et  torpida  facta,  oculo  in- 
firmo atque  irritabili,  ex  vivida  luce  admis- 
sa, sed  nullis  urgentibus  signis  aut  activae 
inflammationis  aut  plethorae  generalis. 

I 

IN  EXANTHEMATIS. 

' I 

# 

In  hoc  morborum  ordine  fere  eaedem  le- 
ges expediunt,  quae  jam  in  febribus  propo- 
sitae sunt ; Opium  plerumque  alienum  est, 
donec  inflammationis  indicia  in  primis  die- 
bus decesserint,  postea  eodem  modo  ac  in 
febribus  adhibetur. 

In  Variola  maligna,  medici  opio  utuntur 
praecipue  in  ulterioribus  diebus,  quo,  vaso- 
rum actione  versus  cutem  excitata,  prohi- 
beat ne  virus  e pustulis  absorbeatur;  et 
etiam  ut  temperet  aut  compescat  Diar- 

rhoeam,  quae,  ubi  aeger  multum  infirmatur, 
nonnunquam  lethalis  evadit. 

IN  HAEMORRHAGIIS. 

\ 

In  activo  Haemorrhagiae  genere,  opium 
plerumque  parum  convenit,  quia  hoc  ma- 
lum homines  sanguine  plenos,  comitante 
pyrexia,  occupat.  In  passivo  genere  autem 
affirmant  admodum  utile  fuisse,  praesertim 
cum  astringentibus  medicamentis  conjunc- 
tum. Dr  Reynolds  * saepenumeror  pros- 
pere usurpavit  simul  cum  plumbi  sub-ace- 
tate,  et  Dr  Latham  f postea  cum  acetate 
plumbi  commodissimum  invenit.  | Sed 
prae  omnibus  haemorrhagiis,  in  ea  evideii- 


* Medical  Transactions,  Vol.  III. 
t Ibid.  Vol.  IV. 

% Nonnulli  tamen  putant  in  conjungendo  opio  cum 
plumbi  acetate  decompositionem  cliemicam  utriusque  fieri, 
ita  ut  fortasse  meconias  plumbi  et  acetas  moiphiae  for- 


mentur. 

tissime  proficit,  quae  post  partum  a contrac- 
tione spasmodica  aut  torpore  uteri  incidit. 
Celeberrimus  Burns  utilitatem  medicamen- 
torum ex  opio  confectorum,  in  omnibus 
haemorrhagiis  uteri  post  partum  accedenti- 
bus exposuit.  Ita  ille  scripsit  * : “ They 
“ are  among  the  safest  and  best  cordials  we 
“ can  employ,  and  must  in  every  instance 
“ be  exhibited.  The  dose  ought  to  be  pro- 
“ portioned  to  the  urgency,  varying  from 
‘‘  fifty  to  sixty  drops.  In  some  instances, 
“ when  the  debility  was  great,  a hundred 
“ drops  of  the  tincture,  or,  when  the  stomach 
“ was  irritable,  five  grains  of  solid  opium' 
“ have  been  given  at  once,  and  afterwards 
“ three  grains  every  three  hours  till  the  pa- 
“ tient  was  out  of  danger.  Nor  does  this 
“ practice  ever  prevent  the  contraction  of 
“ the  uterus,  or  produce  afterwards  any  bad 
“ effect.” 


* Burn’s  Midwifery,  p.  49I. 

IN  PROFLUVIIS. 


Tussis  quae  admodum  molesta  est  homi- 
nibus, quos  catarrhus  tentat,  et  usque  pro- 
hibet ne  somno  fruantur  noctu,  saepe  se- 
danda est  opio,  vel  trochiscorum  forma,  vel 
cum  parva  ipecacuanhae  quantitate  et  de- 
mulcentibus conjuncto. 

In  Dysenteria,  opium  plurimum  laudatum 
fuit,  ad  compescendum  alvi  desiderium  mo- 
lestum, et  ad  tormina  mitiganda.  Sed  in  pri- 
mis hujus  mali  diebus  febrem  exacerbando, 
alvumque  astringendo,  aeque  nocere  potest 
ac  in  Enteritide  ; ex  plurimis  enim  cadaveri- 
bus sectis  a Doctore  Ballingall*  aliis- 
que, patet  intestina  et  praecipue  colon,  in 
fere  omnibus  exemplis,  admodum  inflam- 
mata- esse  aut  etiam  ulcerata  ; iidem  quo- 


* Observations  on  Fever,  Dysentery,  and  Liver  Cora- 
plaints. 


DE  OPIO. 


25 


que  ostenderunt  venaesectionem,  purgantia, 
et  enemata  in  initio  maximum  afferre  leva- 
men ; sed  in  ulterioribus  diebus,  Opium 
saepe  cum  laxantibus  vel  enematis  conjunc- 
tum assumitur ; et  submota  contractione  in- 
testinorum spasmodica,  plurimum  ad  de- 
jectiones promovendas  confert : laudatur 
quoque  simul  cum  diaphoreticis,  ut  in 
pulvere  ipecacuanhae  composito,  aut  pul- 
veri antimoniali  adjectum,  ut  diaphoresis 
generalis  moveatur.  Dr  Ballingall^ 
quidem,  prosperum  ejus  effectum  ex  eo  max- 
ime oriri  judicat,  quod  cutis  vasculorum  ac- 
tionem adjuvat.  ■ 


NEUROSES. 

In  Delirio  Trementi. — Dr  Burton  Pear- 
soN  f primus  videtur  discrimen  proposui^e, 
inter  Phrenitidem  et  Delirium  tremens,  cui 

% 

nomen  dedit  A.w^iQ.^lIrain-Jev)er^  Opiumque 
pro  praecipuo  remedio  in  eo  malo  suasisse. 

* Observations  on  Fever,  Dysentery,  &c. 
f Edin.  Med,  and  Surgical  Jour.  Vol.  IX. 

Dr  SuTTON*  etiam  plurima  exposuit  exem- 
pla, ex  quibus  patet,  quantum  valeat  opium 
haud  parva  nonnunquam  copia  assumptum. 
In  plenis  corporibus  quoque,  venaesectio- 
nem,  ipso  salteni  initio  paroxysmi,  utilem 
esse  judicat,  modo  opium  simul  adhibetur. 
Si  alvus  astricta  fuerit,  mon0t  purgantia  si- 
mul praecipienda  esse. 

In  Tetano. — In  pluribus  morbis  ex  ordi- 
ne spasmorum,  opium  maxime  prodest,  et 
in  nullo  magis,  quam  in  Tetano.  In  hoc 
morbo,  magna  copia  assumitur,  et  procul 
dubio  malum  saepe  sanavit ; sed  quoniam, 
haud  raro  in  tali  morbo  spem  fallit,  medici 
ad  diversas  medendi  rationes  confugerunt, 
et  adhuc  in  dubio  est,  quae  ex  his  antepo- 
nenda est.  Ut  opium  prosit  in  Tetano,  ju- 
bent assumendum  esse  quam  citissime  et 
satis  magna  copia,  ita  ut  potius  sit  atten- 
dendum ad  effectus,  quos  edit  in  corpore 
quam  ad  quantitatem  quae  adhibita  fuerit. 

• Tracts  on  Delirium,  Tremors,  Peritonitis,  Gout, 
&c.  p.  66. 

Satis  enim  compertum  est,  quoties  valida 
irritatio  in  corpore  superanda  sit,  tantam 
quantitatem  posse  in  corpus  recipi,  nullo 
inducto  somno,  neque  quoquam  pernicioso 
effectu  orto,  ut  pars  ejus  quarta  minorve,  so- 
lita corporis  conditione,  hominem  interimat. 

■/ 

Nonnulli  auctores  credunt  multo  magis 
proficere,  quoties  assumptum  sit  statim 
post  frigidarium,  aut  balneum  calidum.  Si- 
quando alvus  astricta  sit,  cum  purgantibus 
vabdis  conjunctum  est.  Et  in  trismo  infan- 
tium, simul  cum  laxantibus  datum  maxime 
expedit,  quia  intestinorum  contractionem 
submovet,  et  hoc  modo  confert  ad  plenam 
alvi  dejectionem  faciendam. 

In  Asthmate. — In  spasmodica  asthmatis 
specie.  Opium,  relaxato  spasmo,  maximum 
affert  levamen  ; ideo  celeberrimi  auctores  ad- 
hibendum esse  suadent.  Dr  Heberden 
haec  dixit,  ‘‘  Interdum  opium  est  praesen- 
‘‘  tissimum  hujus  morbi  remedium,  ubi  om- 
“ nia  alia  aegrotum  frustrata  sunt.  Vidi 
“ asthmaticos  animam  fere  agentes,  qui  usu 

docti  sibi  ipsis  medebantur,  sumptis  se- 
“ eundo  exitu  duobus  vel  etiam  tribus  opii 
granis,  qualem  equidem  modum  dare  non 
“ ausus  essem.”* 

^ In  Colica. — Ex  diversis  colicae  varietati- 
bus, praecipue  spasmodica,  et  Colica  Picto- 
num Opium  postulant.  Maxime  plerum- 
que prodest  intestinorum  spasmum  levando, 
et  simul  cum  purgantibus  medicamentis,  si- 
cut Hydrargyri  Sub-muriate,  Oleo  Ricini,  ali- 
isve  aut  cum  Enematibiispurgantibuadatum, 
magnopere  ad  alvum  solvendam  adjuvat. 
Opium  quoque  dicitur  aliquando  paralysin 
sanare,  quae  post  Colicam  Pictonum  relin- 
quitur, qui  effectus  a potestate  ejus  stimu- 
lante fortasse  pendet. 

In  Diabete. — Opium  magna  copia  validis 
astringentibus  adjectum,  in  Diabete  sump- 
tum €st ; nonnulla  exempla  traduntur,  in 
quibus  haec  curatio  prospere  cessit,  sed  in 
aliis  plurimis  spem  fefellit. 


* Commentarii,  p.  61. 

In  Cholera. — Propter  magnam  ventriculi 
et  intestinorum  irritationem  quae  in  Cho- 
lera urget,  opus  est  Opium  cito,  et  liberaliter 
praecipere.  Nonnulli  suadent,  diluentia 
primo  assumenda  esse,  quo  materia  irritans 
e ventriculo  submoveatur.  In  regionibus 
torridis  autem,  ab  ipso  morbo  initio  ju- 
betur ; et  quoniam  vix  retineri  potest  in  ven- 
triculo, sub  forma  enematis  infunditur,  et 
etiam  linimentis,  aut  cataplasmatis  adjectum 
cum  Camphora  epigastrio  imponitur. 

In  Hydroi^hohia. — Quod  ad  Opii  usum  in 
Hydrophobia  attinet,  eadem  fere  dicenda 
sunt,  quae  jam  sub  Tetano  exposui.  Atque 
magna  copia,  citra  ahquam  functionem  af- 
fectam, in  utroque  sumpta  est.  Quum  jam 
pro  comperto  habetur.  Opium  in  venam  in- 
fusum multo  validius,  citiusque  corpus  af- 
ficere, licebit  fortasse  id  remedium  hoc  mo- 
do experiri. 

Plura  alia  mala  facile  enumeranda  sunt, 
in  quibus  Opio  uti  convenit.  Sed  quoniam 

jam  ea  memoravi,  ubi  hoc  medicamentum 

s 

pro  praecipua  parte  curationis  habetur,  ea 
omittam,  in  quibus  subinde  tantummodo 
usurpatur,  ne  extra  justos  tentaminis  hujus- 
modi limites  procedam. 


DE  OPIO  MALORUM  CAUSA. 

Proximum  est,  ut  de  opio  malorum  in 
corpore  causa  dicam.  Effectus  ejus  evi- 
dentes nimia  copia  sumpti  jam  expositi 
sunt.  Proponendum  est  nunc,  notas  quae, 
secto  corpore,  post  mortem  in  conspectum 
veniunt,  et  curationem  quae  ad  effectus  ejus 
perniciosos  prohibendos  conveniunt. 

I 

DE  MORTUORUM  SECTIONE. 

Multum  abest  ut  notae,  quae  post  mor- 
tem in  hominibus  qui  opio  interempti  sunt, 
et  in  bestiis  quae  per  physiologorum  expe- 
rimenta vitam  amiserunt,  semper  eaedem 

sint.  Exemplum  autem  exponam,  quod  in 
libro  * nuper  edito  invenitur. 

Juvenis,  vespere ' hora  undecima,  ad  lec- 
tum sese  recipit : hora  dimidia  p5st  inge- 
muit, adeo  sensu  carebat,  ut  nullo  modo 
excitari  posset : oculorum  pupillae  fuerunt 
contractae ; sudor  copiosus  profluxit ; pulsus 
tardi  infirmique  fuerunt,  sed  ad  duorum 
trium  ve  minutorum  profundum  spiritum 
traxit,  quo  tempore,  pulsus  celeriores  evase- 
runt. Sanguis  e brachio  emissus  est,  et 
Zinci  Sulphas  ad  drachmam  sumptus  est:  sed 
ex  hoc  neque  ex  aliis  medicamentis  adhibitis 
vomitus  excitatus  est.  Ad  horam  quintam 
mortuus  est,  vita  gradatim  decedente  citra 
convulsiones.  Corpore  ad  sectionem  prolato, 
videbatur  e plaga  in  brachio,  sanguinem  pro- 
fusum esse,  et  adhuc  guttulas  emitti.  Cor- 
pus solitum  cadaveris  aspectum  praebuit. 
Sanguinis  effusione  e brachio  visa,  vir,  apud 
quem  habitaret,  dixit  sanguinem  detractum 


* Cooke’s  Morgagni,  p.  671. 

venaesectione,  non  coagulatum^fuisse.  Cunc- 
ta intestina  tenuiora  solito  magis  vasculosa 
erant;  subniotus  ventriculus,  simul  cum 
coena  haud  parvam  solidi  Opii  copiam,  con- 
tinebat. Ventriculo  diligenter  inspecto,  re- 
pertum est  finem  oesophagi  infra  laminam 
intimam,  rubram  esse,  partem  cardiacam 
fere  totam'  fuscam  esse,  sed  non  aeque  eo 
colore  in  omni  parte  tinctam,  quia  striae 
ubique  sese  extenderent,  quae  eo  colore  sa- 
ture fusco  essent,  a magnitudine  pennae 
corvi  usque  ad  cygni,  sicut  vasa  sanguifera, 
permeantes,  et  plerumque  eorum  cursum 
sequentes.  Etiamsi  autem  hunc  aspectum 
striae  ostenderent,  a rugis  ortae  esse  vide- 
bantur. Villi  in  partibus  sature  tinctis  san- 
guine turgebant,  ita  ut  ex  levissima  pres- 
sura exudaret.  Mucus,  qui  hanc  ventriculi 
partem  tegebat,  adeo  glutinosa  erat  ut  mem- 
branm  referret.  Versus  pylorum  ventriculus 
vario  colore  erat,  pallido  nempe,  rubro  et 
subfusco.  Partes  rubrae,  magisque  coloratae 
partes,  abundabant  villis  prominentibus  tur- 
gidisque.  Hic  aspectus  ventriculi  minime 

inflammationem  arsenico  ortam  referebat, 
neque  mucosae  glandulae  majores  solito  er- 
ant.  Pylorus  et  duodeni  initium,  inflammata 
esse  videbantur,  et  hujus  glandulae  grandiores 
erant.  Per  totam  supeidiciem  intestinorum 
mucosam  erythema  sese  ostendebat.  San- 
guis coagulatus  inventus  est  in  corde  : vas- 
cula integumentorum  capitis  turgebant,  et 
sanguis  effusus  erat  inter  tunicam  arachnoi- 
deam et  duram  matrem,  et  per  lobum  poste- 
rum hemisphaerii  dextri  suffusum  erat. 

In  hoc  exemplo  corporis  sectio  accuratis- 
sime perfecta,  et  notae  diligenter  animad- 
versae esse  videntur.  Sed  alii  auctores  non 
seraper  invenerunt  easdem  inflammationis 
notas.  Quin  et  Orfila*  haec  dixit : “ No 
**  alteration  can  be  discovered  on  dissection 
“ in  the  digestive  canal  of  persons  who  have 
“ taken  narcotic  substances ; and  if  facts 
“ contrary  to  this  be  met  with  in  authors, 
“ it  is  because  they  have  been  administer- 


* Orfila,  Translation,  p,  171. 

ing  irritatiiig  substances  capable  of  pro- 
ducing  inflammation.” 

DE  CURATIONE. 

Plures  substantiae  propositae  sunt,  ad 
prohibendos  effectus  opii  narcoticos  ; id  au- 
tem quod  imprimis  efficiendum  est,  ut 
quam  citissime  ventriculus  plene  evacuetur. 
Hanc  ad  rem  Sulphas  Zinci,  Tartras  Anti- 
monii  aliaque  usurpantur : quorum  primus 
plerumque  anteponendus  est ; faucibus  si- 
mul digito  aut  plumula  titillatis.  Emetica 
neque  in  magna  aquae  quantitate  solven- 
dum est,  neque  ventriculus  liquore  implend- 
us est,  quia  id,  ut  Orfila*  admonuit, absorp- 
tionem proinovet.  Ille  quoque  suadet,  quo- 
ties ventriculus  excitari  ad  vomitum  ne- 
queat, in  venarn,  unum  aut  duo  Tartratis 
Antimonii  grana,  ex  una  duobusveaquaeun- 
ciis  soluta  infundere.  Auctores  admonue- 


* Toxicologie  Generale,  Vol.  I. 

runt  quoties  venenum  aliquod  sumptum 
est,  tubum  flexilem  intromittere,  atque  id 
quod  contineatur  in  ventriculo  per  idoneum 
apparatum  exsugere.  Exemplum  in  libro, 
cui  nomen  est  “ Transactions  of  the  Apo- 
“ thecaries,”  memoratur,  in  quo  haec  cura- 
tio prospere  cessit,  post  magnam  Opii  copiam 
sumptam.  Assidua  animi  attentio  neces- 
saria est  ad  prohibendum,  ne  homo  in  sopo- 
rem profundum  incidat,  ex  quo  difficillimum 
erit,  si  omnino  fieri  possit,  eum  excitare. 
Orfil A suasit  sanguinis  detractionem  e vena 
jugulari ; quae  curatio  a nonnullis  aliis  medi- 
cis utilis  reperta  est. 

Affusio  aquae  frigidae  quoque  magno 
cum  profectu  usurpata  est ; aegrum  enim 
excitat,  vigilemque  servat,  saepenumero 
quoque  actionem  emeticorum  promovet,  at- 
que in  exemplis  pessimi  ominis,  efficiendo  ut 
trahatur  spiritus,  vitam  servat. 

Acetum  olim  pro  remedio  efficaci ssiino 
adversus  opii  effectus  habitum  est ; quod 

Orfila  dubitat,  et  ita  de  hac  re  scripsit,  ^ 
“ Nolis  pouvons  affirmer,  d’apr^s  un  tres- 
“ grand  nombre  des  faits  recueillis  avec 
“ soin,  que  ces  acides  aggravent  les  symp- 
“ tomes  de  Tempoisonn ement  par  Topium 
“ toutes  les  fois  quils  ne  sont  pas  vomis.’* 
Post  vomitum  autem  acida  laudat. 

Dr  Duncan,  jun.  monet  alcalia  adhiben- 
da esse  ut  morphia  insolubilis  reddatur.f 

• Op.  cit.  pag.  104. 

-}•  Audi  Praelectiones. 

